పాక్యోంగ్ జిల్లా

**పాక్యోంగ్** **జిల్లా,** భారతదేశం, సిక్కిం రాష్ట్రంలోని ఒక జిల్లా. ఈ జిల్లా పరిపాలన పాక్యోంగ్ పట్టణం నుండి నిర్వహించబడుతుంది. ఈ జిల్లా 2021లో పూర్వ తూర్పు సిక్కిం జిల్లా లోని పాక్యోంగ్ ఉప విభాగం, రంగ్‌పో ఉప విభాగం, రోంగ్లీ ఉప విభాగాల నుండి ఏర్పడింది.పూర్వ జిల్లా లోని మిగిలిన గాంగ్‌టక్ ఉప విభాగానికి గాంగ్‌టక్ జిల్లాగా పేరు పెట్టారు. ఇది ఇప్పుడు వాయువ్యంలో పాక్యోంగ్ జిల్లాకు సరిహద్దుగా కలిగి ఉంది. అదనంగా జిల్లా ఇప్పుడు పశ్చిమ బెంగాల్‌ లోని కాలింపాంగ్ జిల్లా, భూటాన్, చైనా, సిక్కింలోని నాంచి జిల్లాలతో సరిహద్దులుగా ఉంది. పాక్యోంగ్ జిల్లా ప్రధాన కార్యాలయం పాక్యోంగ్ పట్టణంలో ఉంది.

## గణాంకాలు
thumb| నాథంగ్ లోయ, పాక్యోంగ్ జిల్లా, సిక్కిం
పాక్యోంగ్ జిల్లా మొత్తం వైశాల్యం 404 చ.కి.మీ. (156 చ.మైళ్లు) విస్తీర్ణం కలిగిఉంది. 2011 భారత జనాభా లెక్కల ప్రకారం జనాభా మొత్తం 74,583.

## రవాణా

### రోడ్డు మార్గాలు
thumb| జాతీయ రహదారి 717B (భారతదేశం) జులుక్, పాక్యోంగ్ జిల్లా సిక్కిం వద్ద మారుతోంది.
పాక్యోంగ్ జిల్లాలోని ప్రధాన రహదారులు ఈ క్రింది విధంగా ఉన్నాయి:

* జాతీయ రహదారి 10 సిలిగురి నుండి గ్యాంగ్‌టక్‌ను కలుపుతుంది, ఇది పాక్యోంగ్ జిల్లాలో రంగ్‌పో నుండి సింగ్‌తామ్ వరకు మజితార్ మీదుగా వెళుతుంది
* జాతీయ రహదారి-717A బాగ్రాకోట్ నుండి గ్యాంగ్‌టక్‌ను కలుపుతుంది. ఇది పాక్యోంగ్ జిల్లాలో రేషి, రెనోక్ నుండి రోరాతంగ్, పాక్యోంగ్ మీదుగా రాణిపూల్ సమీపంలో సెటిపూల్ వరకు ఉంది. 
* జాతీయ రహదారి-717 బి రెనోక్, మెన్లా, షెరాతాంగ్ జులుక్, రోంగ్లీ మీదుగా చాలావరకు కలిపే రహదారి పాక్యోంగ్ జిల్లాలోనే ఉంది. 
* అటల్ సేతు వంతెన, సిక్కిం పొడవైన రహదారి వంతెన పాక్యోంగ్ జిల్లాను పశ్చిమబెంగాల్‌ లోని కాలింపాంగ్ జిల్లాతో కలుపుతూ పాక్యోంగ్ జిల్లాలో ఉంది.

### రైల్వే
నిర్మాణంలో ఉన్న సివోక్-రాంగ్పోరైలు మార్గం పాక్యోంగ్ జిల్లాలో రంగ్పో పట్టణంతో ముగుస్తుంది. దీనిని తర్వాత గ్యాంగ్‌టక్‌కు పొడిగించాలనే ప్రణాళిక ఉంది.

### వాయుమార్గాలు
పాక్యోంగ్ గ్రీన్‌ఫీల్డ్ విమానాశ్రయం సిక్కిం లోని ఏకైక విమానాశ్రయం. 
## శాసనసభ నియోజకవర్గాలు
thumb| గ్నాతంగ్ కృష్ణ మందిర్ పాక్యోంగ్ జిల్లా సిక్కిం
పాక్యోంగ్ జిల్లా పరిధిలోకి వచ్చేశాసనసభ నియోజకవర్గాలు ఈ క్రిందివిధంగా ఉన్నాయి.

* రెనాక్ శాసనసభ నియోజకవర్గం
* చుజాచెన్ శాసనసభ నియోజకవర్గం
* పశ్చిమ పెండాం శాసనసభ నియోజకవర్గం
* గ్నాతంగ్-మచోంగ్ శాసనసభ నియోజకవర్గం
* నామ్‌చాయ్‌బాంగ్ శాసనసభ నియోజకవర్గం

## ముఖ్యమైన పట్టణాలు, నగరాలు
కుడి|thumb| జులుక్, పాక్యోంగ్ జిల్లా, సిక్కింలోని ఒక ముఖ్యమైన పర్యాటక ప్రదేశం
జిల్లాలోని ప్రధాన పట్టణాలు, నగరాలు

* పాక్యోంగ్
* రంగపో
* రోరతంగ్
* రెనోక్
* రోంగ్లీ
* మజితార్
* కుమ్రెక్

## వన్యప్రాణుల అభయారణ్యాలు
thumb| '''పంగోలాఖా వన్యప్రాణుల అభయారణ్యం''', పాక్యోంగ్ జిల్లా, సిక్కింలోని విభిన్న వృక్షజాలం
పంగోలాఖా వన్యప్రాణుల అభయారణ్యం పాక్యోంగ్ జిల్లాలో ఉంది. ఇది ఉత్తర బెంగాల్‌, కాలింపాంగ్ జిల్లాలోనినియోరా వ్యాలీ జాతీయ ఉద్యానవనం అరిటార్ ముల్ఖర్కా రాచెలా ప్రాంతంలో దట్టమైన అటవీ ప్రాంతం ద్వారా అనుసంధానించబడింది. **సుమిన్ రిజర్వ్ ఫారెస్ట్,** **సరంసా గార్డెన్,** పాక్యోంగ్ జిల్లాలో ఉన్నాయి. ఇది వివిధ రకాల పూలమొక్కలు, జంతుజాలంతో సమృద్ధిగా నిండి ఉంది.

పాక్యోంగ్ జిల్లాలో వివిధ రకాల మొక్కలు, వన్యప్రాణులు కనిపిస్తాయి. ముఖ్యమైన రెడ్ పాండా రాష్ట్ర జంతువు, బ్లడ్ నెమలి, రాష్ట్ర పక్షి డెండ్రోబియం, నోబిల్ రాష్ట్ర పుష్పం, రాష్ట్ర చెట్టు రోడోడెండ్రాన్ పాక్యోంగ్ జిల్లా లోని వన్యప్రాణుల అభయారణ్యంలో కనిపిస్తాయి.

ఇతర ముఖ్యమైన అడవి జంతువులలో మంచు చిరుత, హిమాలయ నల్ల ఎలుగుబంటి, మేఘావృతమైన చిరుతపులి, పెద్ద భారతీయ  సివెట్ మొదలైనవి ఉన్నాయి. అటవీ శాఖ, సిక్కిం ప్రభుత్వం 2019 జనవరిలో పాక్యోంగ్ జిల్లా లోని పంగోలాఖా వన్యప్రాణుల అభయారణ్యంలో రాయల్ బెంగాల్ టైగర్ ఉనికిని నిర్ధారించింది 

## నదులు, సరస్సులు

### నదులు
* రాష్ట్రంలోని అతిపెద్ద తీస్తానది పాక్యోంగ్ జిల్లాలో సింగ్టామ్ నుండి రంగ్పో వరకు ప్రవహిస్తుంది.
* సిక్కింలోని మూడవ అతి పెద్ద నది రంగ్‌పో నది పాక్యోంగ్ జిల్లాలోని రోంగ్లీ ఉప విభాగం లోని లేక్ మెన్‌మెచో నుండి ఉద్భవించింది. రంగ్‌పో పట్టణంలో తీస్తా నదిని కలవడానికి ముందు పాక్యోంగ్ ఉప విభాగం, రోంగ్లీ ఉప విభాగం గ్రామాలు, పట్టణాల గుండా ప్రవహిస్తుంది.
* జల్ధకా నది పాక్యోంగ్ జిల్లా లోని జులుక్ దగ్గర ఉద్భవించి భూటాన్, పశ్చిమ బెంగాల్, బంగ్లాదేశ్ వైపు ప్రవహిస్తుంది.
* పాక్యోంగ్ జిల్లా లోని ఇతర ప్రధాన నదులు రిచు ఖోలా, రోంగ్లీ ఖోలా, పచే ఖోలా, రేషి ఖోలా మొదలైనవి.

### సరస్సులు
జిల్లాలోని ముఖ్యమైన సరస్సులు:

* లంపోఖరి, అరిటార్
* గ్నాథంగ్ హార్ట్ లేక్
* రోలెప్ క్రింద రంగ్పో ఆనకట్ట సరస్సు.

## క్రీడలు
పాక్యోంగ్ జిల్లా లోని రంగ్పో వద్ద ఉన్న మైనింగ్ క్రికెట్ స్టేడియం మొత్తం సిక్కిం లోనే అతిపెద్ద క్రికెట్ స్టేడియం. ఈ స్టేడియం సిక్కిం క్రికెట్ అసోసియేషన్‌ నిర్వహణలో ఉంది. రంజీ ట్రోఫీ, సికె నాయుడు ట్రోఫీ, కూచ్ బెహార్ ట్రోఫీ, విజయ్ మర్చంట్ ట్రోఫీ మొదలైన ముఖ్యమైన క్రికెట్ టోర్నమెంట్‌లను నిర్వహిస్తుంది. ఇది సిక్కిం క్రికెట్ జట్టు సొంత మైదానం.  పాక్యోంగ్ జిల్లా లోని ఇతర ప్రధాన క్రీడా మైదానాలు సెయింట్ జేవియర్స్ ఫుట్‌బాల్ గ్రౌండ్ - పాక్యోంగ్, రోంగ్లీ మేళా గ్రౌండ్, రెనోక్ ఎస్.ఎస్.ఎస్ గ్రౌండ్, చుజాచెన్ ఎస్.ఎస్.ఎస్ గ్రౌండ్, సెంట్రల్ పెండమ్ ఎస్.ఎస్.ఎస్ గ్రౌండ్ మొదలైనవి.

## చదువు
పాక్యోంగ్ జిల్లాలో అనేక విద్యా సంస్థలు ఉన్నాయి.వాటిలో కొన్ని ముఖ్యమైనవి ఈ క్రిందివిధంగా ఉన్నాయి:

* సిక్కిం మణిపాల్ ఇన్స్టిట్యూట్ ఆఫ్ టెక్నాలజీ, మజితార్ .
* పాకిమ్ పాలటైన్ కాలేజ్, పాక్యోంగ్ .
* ప్రభుత్వ డిగ్రీ కళాశాల, రెనోక్ .
* అడ్వాన్స్ టెక్నికల్ ట్రైనింగ్ సెంటర్, బర్దంగ్.
* హిమాలయన్ ఫార్మసీ ఇన్స్టిట్యూట్, మజితార్.
* గవర్నమెంట్ ఇండస్ట్రియల్ ట్రైనింగ్ ఇన్స్టిట్యూట్, మైనింగ్.
* నేషనల్ ఇన్స్టిట్యూట్ ఆఫ్ ఎలక్ట్రానిక్స్, ఇన్ఫర్మేషన్ టెక్నాలజీ, పచెయ్ఖని .
* ఏకలవ్య మోడల్ రెసిడెన్షియల్ పాఠశాల, తేకాబాంగ్.
* జవహర్ నవోదయ విద్యాలయ, పాక్యోంగ్

## విజయాలు
* 2020లో భారత ప్రభుత్వంలోని హోం వ్యవహారాల మంత్రిత్వ శాఖ నిర్వహించిన సర్వే ప్రకారం, సిక్కింలోని పాక్యోంగ్ జిల్లాలోని పాక్యోంగ్ పోలీస్ స్టేషన్ దేశంలో అత్యుత్తమ పనితీరు కనబరిచిన పది పోలీసు స్టేషన్‌లలో ఏడవ స్థానంలో ఉంది 
* వివంత సిక్కిం, పాక్యోంగ్ జిల్లాలోని ఫైవ్ స్టార్ హోటల్ హిక్సా ఉత్తమ హోటల్ ఆఫ్ ది ఇయర్ అవార్డును గెలుచుకుంది. 
* జెట్‌సెన్ డోనా లామా, సిక్కింలోని పాక్యోంగ్‌కు చెందిన 9 ఏళ్ల బాలిక  2022 జనవరి 22న జీ టీవీలో ప్రసారమైన 'సా రే గమా పా లిటిల్ ఛాంప్స్' అనే సింగింగ్ రియాలిటీ షోను గెలుచుకుంది  

## చిత్రమాలిక

దస్త్రం:The Prime Minister, Shri Narendra Modi addressing the gathering at the inauguration of the Pakyong Airport, in Gangtok, Sikkim.JPG|గ్యాంగ్‌టక్‌లో పాక్యోంగ్ విమానాశ్రయం ప్రారంభోత్సవం సందర్భంగా సభను ఉద్దేశించి ప్రసంగిస్తున్న నరేంద్ర మోదీ
దస్త్రం:Zuluk at dawn.jpg|డ్జులుక్, పాక్యోంగ్ జిల్లా సిక్కిం
దస్త్రం:Landscape of Pangolakha Wildlife Sanctuary East Sikkim India 13.02.2016.jpg|పంగోలాఖా వన్యప్రాణుల అభయారణ్యం, పాక్యోంగ్ జిల్లా
దస్త్రం:Thambi view point.jpg|తంబి వ్యూ పాయింట్ జులుక్, పాక్యోంగ్ జిల్లా
దస్త్రం:Viswa vinayaka.jpg|విశ్వ వినాయక్ టెంపుల్ రెనోక్, పాక్యోంగ్ జిల్లా
దస్త్రం:Pakyong Airport, Gangtok.png|పాక్యోంగ్ విమానాశ్రయం, పాక్యోంగ్ జిల్లా, సిక్కిం
దస్త్రం:Pakyongsikkim.jpg|పాక్యోంగ్ విమానాశ్రయంలో రన్‌వే
దస్త్రం:Riverteesta.jpg|పాక్యోంగ్ జిల్లా మజితార్ సమీపంలో తీస్తా నది
దస్త్రం:Kanchenjungha from Thambi.jpg|తంబి వ్యూ పాయింట్, డ్జులుక్, కాంచన్‌జంగా పర్వతం కనిపిస్తుంది
దస్త్రం:Lampokhari.jpg|పాక్యోంగ్ జిల్లాలోని, అరిటార్‌లోని లంపోఖారి (సరస్సు)
దస్త్రం:Zuluk village.jpg|పాక్యోంగ్ జిల్లా తంబి దారా వ్యూ పాయింట్ నుండి జులుక్ వ్యూ
దస్త్రం:Nathang Pano 1.jpg|గ్నాతంగ్ గ్రామం పాక్యోంగ్ జిల్లా
దస్త్రం:Gnathang Krishna Mandir.jpg|గ్నాతంగ్ కృష్ణ మందిర్ పాక్యోంగ్ జిల్లా
దస్త్రం:Gnathang in winter.jpg|చలికాలంలో గ్నాతంగ్ పక్యోంగ్ జిల్లా
దస్త్రం:SIKKIM MANIPAL INSTITUTE OF TECHNOLOGY - panoramio.jpg|సిక్కిం మణిపాల్ ఇన్‌స్టిట్యూట్ ఆఫ్ టెక్నాలజీ గేట్, మజితార్, పాక్యోంగ్ జిల్లా

## మూలాలు

## వెలుపలి లంకెలు

వర్గం:పాక్యోంగ్ జిల్లా